Gunnar Halle

For offiseren med samme navn, se Gunnar Halle (offiser).

Gunnar Halle (født 11. august 1965 i Helgeroa) er en norsk fotballtrener og tidligere fotballspiller som er hovedtrener for Hønefoss BK.

Hans posisjon på banen var høyreback, og han var i mange år utenlandsproff i England og fast på . Han spilte til sammen 64 A-landskamper, scoret fem landslagsmål, og var med i den norske VM-troppen i 1994 og 1998.

Halle startet sin toppserie-karriere i Lillestrøm i 1985 da han kom til klubben fra Larvik Turn. Han ble raskt fast på laget, og var med på å vinne seriegull i 1986 og 1989. Våren 1991 ble han solgt til den engelske klubben Oldham Athletic, hvor han spilte nesten 200 kamper. Han ble tidenes første norske målskårer i Premier League da han skåret i Oldhams 5-3 seier mot Nottingham Forest 22. august 1992http://www.rsssf.com/tablese/eng93.html.  Høsten 1996 gikk han til Leeds, og tre år senere gikk han til Bradford City hvor han var i ytterligere tre sesonger. Han avsluttet Englands-oppholdet med en kort periode i Wolverhampton, før han returnerte til Lillestrøm sommeren 2002.

Etter returen fra England, spilte Halle to sesonger til for Lillestrøm, før han avsluttet karrieren som spillende trener for 3.-divisjonslaget Aurskog/Finstadbru i 2004. Fra 2005-sesongen ble Halle assistenttrener i Lillestrøm, men fikk sparken sammen med hovedtrener Uwe Rösler i 2006.
Ikke lenge etter ble han assistentrener for Viking med Uwe Rösler som hovedtrener. Her virket han frem til 2009 da han gikk over til fotballklubben Lyn som assistenttrener med Kent Bergersen som hovedtrener. Da denne senere i sesongen fikk sparken på grunn av svake resultater og økonomisk krise i klubben, ble Gunnar Halle ansatt som Lyns hovedtrener, uten at det førte til noen bedring av resultatene. Halle ledet Lyn til nedrykk til Adeccoligaen høsten 2009 og var klubbens hovedtrener i dens første sesong i 1. divisjon på elleve år. Etter at klubben gikk konkurs sommeren 2010 sto Halle uten arbeidsgiver.aftenposten.no «Jeg er arbeidsledig for første gang i mitt liv»    Høsten 2010 tok han sammen med hovedtrener Uwe Rösler over nedrykkstruede Molde åtte runder før serieslutt, gikk ubeseiret gjennom samtlige og doblet Moldes poengfangst fra 20 til 40.

Halle studerte Idrettsfag, først ved Larvik videregående skole fra 1981 til 1983, og i forbindelse med at han fikk kontrakt i Lillestrøm tok ha siste året ved Bjerke videregående skole fra 1983 til 1984.

 Karriere som spiller 
KlubbKamper*Mål*Periode Nesjar??????-???? Larvik Turn??????-1984 Lillestrøm131131985-1990 Oldham188171990-1996 Lillestrøm (lån)311994 Leeds7041996-1999 Bradford8311999-2002 Wolverhampton (lån)502002 Lillestrøm3212002-2003 Aurskog/Finstadbru??2004

* Kun seriekamper.

 Se også 
Liste over kjente elever ved Bjerke videregående skole

 Referanser 

 Eksterne lenker 




Kategori:Norske fotballspillere
Kategori:Norske landslagsspillere i fotball for herrer
Kategori:Spillere i Fotball-VM 1994
Kategori:Spillere i Fotball-VM 1998
Kategori:Norske fotballspillere i England
Kategori:Fotballspillere for Larvik Turn IF
Kategori:Fotballspillere for Lillestrøm SK
Kategori:Fotballspillere for Oldham Athletic AFC
Kategori:Fotballspillere for Leeds United FC
Kategori:Fotballspillere for Bradford City AFC
Kategori:Fotballspillere for Wolverhampton Wanderers FC
Kategori:Fotballtrenere for Molde FK
Kategori:Personer fra Larvik kommune
Kategori:Norgesmestere i fotball
Kategori:Alumni fra Bjerke videregående skole